Diari Oficial de la Generalitat Valenciana


Sumari del DOGV 3631, del 23-11-1999 (1999/9639)

RESOLUCIÓ de 2 de novembre de 1999, de la Direcció General d'Ordenació i Innovació Educativa i Política Lingüística, per la qual s'aprova un projecte editorial en castellà, per a la matèria Química, de modalitat en el batxillerat de Ciències de la Natura i de la Salut, i optativa en el batxillerat de Tecnologia, presentat per l'editorial McGraw-Hill/Interamericana de España, SA, per a segon curs de l'Educació Secundària Postobligatòria: Batxillerat (LOGSE) i s'autoritza l'ús dels materials curriculars corresponents en centres docents públics i privats de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3631

Data del DOGV
:   23-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9639


Data del document
:   02-11-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * material d'ensenyament
    * editorial
    * indústria del llibre

RESOLUCIÓ de 2 de novembre de 1999, de la Direcció General d'Ordenació i Innovació Educativa i Política Lingüística, per la qual s'aprova un projecte editorial en castellà, per a la matèria Química, de modalitat en el batxillerat de Ciències de la Natura i de la Salut, i optativa en el batxillerat de Tecnologia, presentat per l'editorial McGraw-Hill/Interamericana de España, SA, per a segon curs de l'Educació Secundària Postobligatòria: Batxillerat (LOGSE) i s'autoritza l'ús dels materials curriculars corresponents en centres docents públics i privats de la Comunitat Valenciana. [1999/S9639]
  
El Decret 187/1994, de 13 de setembre (DOGV del 22), regula la supervisió dels materials didàctics curriculars per als ensenyaments de règim general establits en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Este decret determina com a objecte de supervisió els projectes editorials i definix els requisits que han de tindre per a la seua aprovació, la qual cosa implicarà l'homologació dels materials didàctics curriculars que resulten del seu desplegament perquè puguen ser utilitzats en centres docents públics i privats.
  
L'article sext de l'Ordre de 16 de desembre de 1994, de la Conselleria d'Educació i Ciència, (DOGV del 3 de febrer de 1995), per la qual es desplega el Decret 187/1994, establix que correspon al director general d'Ordenació i Innovació Educativa, a través d'una resolució, aprovar els projectes editorials i homologar els materials didàctics que els despleguen.
  
En virtut d'això, vist el projecte editorial presentat a supervisió i els informes de la Comissió de Supervisió de materials curriculars del Servei d'Ordenació Acadèmica, esta Direcció General, resol:
  
Primer
  
Queda aprovat per a l'Educació Secundària Postobligatòria: Batxillerat (LOGSE), el projecte editorial supervisat que se cita en l'annex, i homologats els materials didàctics curriculars que resulten del seu desplegament per a la utilització en els centres docents públics i privats de la Comunitat Valenciana.
  
Segon
  
Els materials curriculars que resulten del projecte editorial hauran de reflectir esta homologació en els termes següents: «material didàctic curricular en castellà, homologat per a 2n. curs de Batxillerat (LOGSE) per a la matèria Química,, de modalitat en el batxillerat de Ciències de la Natura i de la Salut, i optativa en el batxillerat de Tecnologia, presentat per l'editorial McGraw-Hill/Interamericana de España, SA, elaborat segons el projecte editorial aprovat per Resolució de 2 de novembre de 1999 de la Direcció General d'Ordenació i Innovació Educativa i Política Lingüística, de la Conselleria de Cultura, Educació i Ciència».
  
Contra esta resolució, que no esgota la via administrativa, els interessats podran interposar recurs ordinari davant el conseller de Cultura, Educació i Ciència en el termini d'un mes comptador a partir de la publicació en el Diari Oficial de la Generalitat Valenciana.
  
València, 2 de novembre de 1999.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
Annex
  
Editorial: McGraw-Hill/Interamericana de España, SA; projecte editorial en versió castellana, per a la matèria Química de modalitat en el batxillerat de Ciències de la Natura i de la Salut, i optativa en el batxillerat de Tecnologia de 2n. curs d'Educació Secundària Postobligatòria: Batxillerat (LOGSE).